
על סדר היום: 

1. עדכונים של מחלקת איכות הסביבה.










בועדת איכות הסביבה 3.25 שהתקיימה ביום 8.9.25 הועלו הדברים הבאים:

לבקשת יו"ר הועדה הגברת  יסמין ולקומיר פרייסמן- יש להציג את נושאי העבודה נכון לרבעון זה על ידי כל אחד מנציגי המחלקה. להלן עיקרי הדברים:
ילנה סטרוגונב – רכזת חינוך סביבתי, במסגרת התפקיד מקדמת פרויקטים חינוכיים וקהילתיים בנושאי איכות הסביבה. ברבעון האחרון נעשו מספר פרויקטים :
1. ביה"ס של הקיץ -  בשיתוף החברה לתרבות הועברו סדנאות לבתי הספר היסודיים. הסדנאות הועברו ע"י קק"ל והיו בנושאי ידיעת הארץ שימור הטבע – עבור 59 כיתות.
2. קייטנות גני הילדים- במסגרת קול קורא של המשרד להגנת הסביבה  הועברו סדנאות בנושא מגוון ביולוגי ושימור טבע עירוני. הסדנאות הועברו ב  10 גני ילדים בעיר.
3. הכשרת מתנדבי חירום ים - למקרה חירום של זיהום ים מנפט – 2 הכשרות למתנדבים מהעיר אחת כבר הייתה שבוע שעבר ואחת תתקיים השבוע. ההכשרות מבוצעות ע"י אקו-אושן ובמימון הגנת הסביבה.
4. פותחים שנה בירוק - הצגות וסדנאות בנושא פסולת ומחזור ב- 3  מתנ"סים בחודש ספטמבר. פרויקט בשיתוף מחלקת קהילה והחברה למתנסים. מיועד לגילים 5 -9 .
5. הצבת קומפוסטרים ברחבי העיר לקראת התנעה. הפרויקט בשיתוף אגף חזות העיר + אגף קהילה .
6. חינוך סביבתי חירייה – בנושא פסולת , צמצום צריכה, מחזור וכד' בשיתוף מינהל חינוך. הדרכות למורות ולתלמידים+ סיור בחירייה. נעשה כבר בשישה בתי ספר בסוף שנה שעברה ומתוכנן להמשך בשנה זו.

דוד בלום – מנהל פיקוח סביבה בעיריית בת ים. בעל הסמכה כנדרש. נותן מענה לפניות תושבים בנוגע למפגעים סביבתיים כמו רעש, ריח, עשן – שמקורם  באתרי בנייה, בתי עסק וכד'.
בקבלת פניה – ניתן מענה לתושב באמצעות שיחה וברור הפרטים, תיאום הגעה, סיור בשטח ואיסוף מידע, סיכום ביקור והמשך הליך מול הגורם החשוד במפגע הסביבתי בהתאם לממצאים.
הפעילות נעשית תוך דגש על שמירה על איכות החיים של התושבים, מניעת מפגעים סביבתיים והבטחת סביבת מגורים בטוחה ובריאה בעיר.

מיטל טייב – מתכננת סביבה, יועצת חיצונית למחלקה:
במסגרת העבודה ניתנות הנחיות ונבדק כי נושאים אלה נבדקים בהליך התכנון, הרישוי והבניה עד לגמר. הנושאים שמקבלים מענה כוללים:
· מיקרו אקלים -  רוחות, הצללות חיוביות ושליליות, מיתון החום העירוני, הנחיות לשימור, נטיעה וכריתת עצים להצללה.
· איכות אוויר - אוורור חניונים, פליטת אגזוז גנרטור, מנדוף מבתי עסק, מרחקים מתחנות תדלוק.
· התייעלות אנרגטית  - בידוד תרמי, טעינת כלי רכב חשמליים, דודי שמש, גגות פוטו- וולטאים.
· קרינה- מרחקים מקווי חשמל עיליים ומחדרי טרפו וסימולציה ממערכות חשמל פנימיות במבנים.
· אקוסטיקה ורעש – מניעת רעש ממערכות בבניין, רעש מטוסים.
· אסבסט והנחיות לבדיקה ופינוי.
· ניהול מים – מי נגר, חיסכון במים, שימוש במי מזגנים להשקיה.
· קרקעות מזוהמות, בדיקות נדרשות, ומפרטי איטום במידת הצורך.
· סקר אקולוגי ופינוי בע"ח ככל ונדרש.
· תקן בניה ירוקה שמדרג בניינים לפי 9 פרמטרים.
· מזעור מטרדים בזמן עבודות בניה.
· פסולת – פסולת בניין ועודפי עפר בשלב הבניה, והפרדה ומחזור בשלב התפעול.

מרב דפני – מנהלת המחלקה נושאים גדולים נוספים שנמצאים בעבודה:
· קול קורא הגנת הסביבה- אכיפה דיגיטלית מרעש.
· קול קורא משרד האנרגיה- מהאיץ.
· קול קורא הגנת הסביבה- נעים בעיר – תוכנית חומש להפחתת זיהום אויר מתחבורה.
· היערכות העיר לשינויי אקלים - נמצאים לקראת סיום כתיבת המסמך.
· עדכון האתר בנושא קיימות ואיכות הסביבה  ופרסום מידע לתושבים.
· שני  תקנים חסרים- נמצאים בהליך מכרזי.

התייחסות החברים:
שמעון כהן סבן 
· חשיבות נושא שימור העצים - לפני מספר שנים בסמטת השומרון וסמטת העמק הייתה חורשה וקבלן הוריד הרבה עצים ותיקים שעשו הצללה.
·  מציע לבצע מספור לעצים.
· בדיקת שנאים במוסדות החינוך.
· רעש מאיילון –בצד המזרחי מבקש בחינת השתקה אקטיבית.






מרב דפני
· נושא העצים  נדרש להתייחסות אגף חזות העיר שנמצאים בקשר עם פקיד היערות.
· בדיקות שנאים / קרינה-יש לבחון מול הגורם האחראי על הנושא במינהל החינוך אחראי הבטיחות אבנר אטיאס.
· בנוסף, מקווים שהעשייה הרבה תבוא בעזרתכם לידי ביטוי בחלק ממערכת השיקולים בפגישות בדרגים הבכירים.

סיכום:
מ"מ יו"ר הועדה מבקשת לשבח את הפעילות הענפה של המחלקה. השינוי החיובי ניכר. מודה לכל העוסקים במלאכה.


חתימת מ"מ יו"ר הוועדה:________________		תאריך:_________________

